“ЦЕНТЪР  ЗА ПСИХИЧНО  ЗДРАВЕ  – ПЛОВДИВ” ЕООД
гр. Пловдив, бул. ”Пещерско шосе” № 68, тел./факс 032 643 241,   е-mail:  psichodis@abv.bg
ТЕХНИЧЕСКА СПЕЦИФИКАЦИЯ
/ОПИСАНИЕ НА ПРЕДМЕТА НА ПОРЪЧКАТА 
И ИЗИСКВАНИЯ ЗА ИЗПЪЛНЕНИЕ/
 НА ОБЩЕСТВЕНА ПОРЪЧКА С ПРЕДМЕТ: 
„Денонощна невъоръжена физическа охрана и  осигуряване на пропусквателния режим на сградата на “Център за психично здраве” и  прилежащия й терен и охрана с технически системи за сигурност”
 1. Предмет на обществената поръчка: 
1.1. Денонощна невъоръжена физическа охрана и осигуряване на пропусквателния режим на сградите на “Център за психично здраве Пловдив” и  прилежащия им терен.

1.2. Охрана с технически системи за сигурност.
 2. Изпълнението на обекта на поръчката се изразява в: 
2.1. Денонощна невъоръжена физическа охрана с технически средства и видеонаблюдение на сградите на Център за психично здраве и  прилежащия им терен с цел осигуряване на надеждна физическа защита на сградите, опазване имуществото и съоръженията в тях, опазване на обществения ред, в съответствие с изискванията на законовите и подзаконовите нормативни актове. 
Охраната се осъществява денонощно 24 часа/7 дни седмично на един пост от един охранител на смяна.

а) Дежурните охранители извършват охрана на външен портал и пропуск. 

б) Охранителите извършват проверка при изнасяне и внасяне на вещи, материали, обемисти багажи и апаратура от сградата.

         в) При необходимост, дежурният охранител оказва съдействие в случаи, когато това е поискано от член на персонала, както и отстраняване на лица, включително и психично болни посетители, които нарушават реда в сградата.

г) Извършват при необходимост охрана на дежурните служители в отделенията или администрацията при сигнал с паник бутон.

д) Извършват оглед и наблюдения на обекта и сигнализират ръководството на Възложителя незабавно при възникнали инциденти, както и за нарушения в пропусквателния режим.

е) При получаване на сигнал за възникване на пожар (от пожаро-известителната система), дежурният от охраната е длъжен да провери достоверността на сигнала и предприеме съответните мерки (ако няма опасност – да изключи алармата, ако има възникнал пожар – да отвори всички изходи на сградата и окаже помощ при евакуация и/или гасене).

ж) Дежурният от охраната периодично извършва обход по предварително зададен маршрут и осъществява постоянна връзка с полицията и противопожарната охрана.

        з) Дежурният охранител осъществява наблюдение на камерите в сградите на монитори, инсталирани в помещението за охрана и при необходимост се намесва.


2.2. Охрана с технически системи за сигурност - сигнално-охранителна техника (СОТ), която обхваща рисковите зони на административната част и поликлиника на ВЪЗЛОЖИТЕЛЯ, разделени на следните самостоятелни, независима една от друга групи за охрана:

- първа група: входно фоайе, централно фоайе, регистратура и коридора към западната част на сградата, както и фоайето на втория етаж и коридора;

- втора група: сектор метадон (входна врата изток, фоайе, прозорци и вратата към централното фоайе);
- трета група: кабинета на Управителя на „ЦПЗ Пловдив” ЕООД, с прилежащите кабинети;

- четвърта група: кабинет на счетоводството;

- пета група: кабинет “Човешки ресурси” и касиер; 
- шеста група: аптека (ет. 2) и помещението за парното (в задната част на двора);

- седма група: Филиал за борба с наркоманиите: град Пловдив, ул. “Пламък” № 22.

а) изграждане и поддържане на система за бърза реакция чрез паник-бутони на места, посочени от ВЪЗЛОЖИТЕЛЯ;

б) поддръжка и профилактика на видеонаблюдението, собственост на ВЪЗЛОЖИТЕЛЯ, съгласно изискванията на ВЪЗЛОЖИТЕЛЯ, съобразено с ИЗПЪЛНИТЕЛЯ, с цел постигане на максимално добър ефект (наблюдение), като са обхванати всички рискови зони по преценка на ВЪЗЛОЖИТЕЛЯ.


Камерите могат да бъдат наблюдавани освен от дежурния охранител, и от дежурния лекар и дежурните сестри в мъжко и женско отделение.

в) Охраната с технически системи за сигурност включва: проектиране, монтиране, използване, профилактика, поддръжка и др. в обекта на съответната техника за неговото опазване, защита и сигнализиране.

            3. Техническа спецификация:    

   3.1. Обектът за охрана представлява двор и следните сгради: 

1. Основна сграда на 2 етажа, както следва: 


Първи етаж: приемно-консултативен блок.


Втори етаж: административна част; аптека; лаборатория; кабинети.


2. Отделение за лечение на остро болни жени

3. Отделение за лечение на остро болни мъже 

4. Отделение за лечение на гранични и хронични психични заболявания

5. Дневен стационар с ТТК /трудово- терапевтичен комплекс/


6. Парокотелно.


   3.2. Достъп в обекта за охрана имат, както в работни дни така и през почивни и празнични дни:

· Служители на „ЦПЗ Пловдив” ЕООД – съгласно работното им време; 

· Пациенти и граждани - при необходимост от психиатрична помощ, за ползуване на медицински и други услуги  или свиждане;

· За автомобили на служители – след записване в списък, предоставен на охраната;

· За служебните автомобили на „ЦПЗ Пловдив” ЕООД;

· За линейки и автомобили на специален режим – при транспортиране на болен.

· За автомобили на граждани, посетители, пациенти – само при наличието на свободни места на паркинга.

  3.3. Подходът към двора се осъществява през ЕДИН вход:

· Вход от бул. „Пещерско шосе” - метална врата /свободно отваряема/ и метална бариера.

         3.4. В метален павилион, находящ се на входа на двора има обособена стая за дежурния дневен/нощен охранител.

         3.5.  Входът за двора и основната сграда от 19:00 часа до 18:30 часа и през почивните дни се заключва и при необходимост се отваря от дежурния охранител, който води регистър за достъпа на лицата и причината за искания достъп. 
        3.6. Обектът е с телена ограда. Районът на обекта е осветен.

        3.7. Местонахождение на обекта за охрана – гр. Пловдив,  бул. „Пещерско шосе” № 68. 

Нощна охрана със СОТ ще бъде осъществявана и във Филиал за борба с наркомании, находяща се в град Пловдив, ул. “Пламък” № 22.
        3.8.  Особеностите на охранявания обект и организацията на охраната (постове, обходни маршрути, смени и указания за действие при различни ситуации) се регламентират в План за организацията на охраната на обекта, който се изготвя от ИЗПЪЛНИТЕЛЯ и одобрява от ВЪЗЛОЖИТЕЛЯ преди подписването на договора. 

         3.9. Задълженията на ИЗПЪЛНИТЕЛЯ в частта за организирането и осъществяването на охрана с технически системи за сигурност, включват: 


а) Да достави, монтира, въведе в експлоатация и поддържа техническите системи за сигурност, да осигури надеждна охрана на поверения му обект и на имуществото в него.

б) Да извършва наблюдение, регистрация и реагиране на сигнали, получени в дежурната част от монтираните технически средства за защита и да предприеме необходимите действия за запазване целостта на обекта или на местопроизшествието.


в) Да извършва следните дейности, осигуряващи безаварийно действие на изградените системи за сигурност:

* ЕЖЕДНЕВНО:

- проверка на кръга за охрана на наркотичните средства;

- проверка изправността на паник-бутоните;


- проверка на радиокомуникациите със СОТ-оператор;

- проверка изправността на сирените.

* ЕЖЕСЕДМИЧНО:

- проверка на изградените кръгове (зони на отговорност) на сигнално-охранителната техника;

- проверки и настройки на камерите;

- преглед на архив на записите на камерите.

* ЕЖЕМЕСЕЧНО:

- профилактика на сигнално-охранителната техника;

- профилактика на видеонаблюдението;

- създаване на архив;

- обучение на охранителния състав за работата им с изградените технически средства.

          г) Да осигури свои служители на охранявания обект в срок до 3 (три) минути от момента на получаване на алармения сигнал (при обилни снеговалежи, заледявания, дъждове и други природни бедствия, масови безредици, кризисни ситуации, затрудняващи движението на автопатрулите, времето за реакция е до 6 (шест) минути). За меродавен се счита моментът, фиксиран от печатащото устройство, свързано с компютърната система за охрана в дежурната част на ИЗПЪЛНИТЕЛЯ.
4. План за организацията на охранителната дейност.

       Участниците в настоящата обществена поръчка следва да представят в офертите си подробен план за осъществяване на охранителната дейност. Представеният план следва да урежда всички въпроси по организацията и управлението на охраната на обектите в „ЦПЗ Пловдив“ ЕООД. Съдържанието на представения план следва да е съобразено с настоящата техническа спецификация и да включва всички въпроси, касаещи общата и специфична подготовка, финансовото и материално-техническото обезпечаване на дейностите и охранителите. Като минимално съдържание, в плана следва да бъде включено следното:
1. Цел на физическата охрана;

2. Обща организация на охранителната дейност;

3. Сили и разстановка на силите:

 - основно предназначение;

 - указания към охранителите, преди започване на работа и по време на работа;

 - забрани за охранителите;

 - инструкции, свързани с видеонаблюдателните системи;

4. Действия на охраната при екстремни ситуации:

 - действия на охраната при въоръжен грабеж;

 - действия на охраната при анонимно съобщение за поставено взривно устройство;

 - действия на охранителите при опит за престъпно посегателство и залавяне на лице, което се е опитало или е извършило такова;

 - действия на охраната при пожар;

 - действия на охраната при стихийни природни бедствия и масови безредици;

 - действия на охраната при военна обстановка;

                Изхождайки от базовата информация, представена в настоящата техническа спецификация, участниците следва да представят „План за организацията на охранителната дейност” по начин, който да е съобразен с изискванията на Възложителя. 

5. Минимални изисквания за технически възможности:
1.  Участниците следва да притежават застраховка "Професионална отговорност".
2. Участниците в настоящата процедура следва да са изпълнили общо за последните 3 (три) години до датата на представяне на офертата или в зави​симост от датата, на която участникът е учреден или е започнал дейността си, не по-малко от 3 (три) договора с предмет сходен с предмета на поръчката.

3. Участниците следва да притежават Лиценз за извършване на частна охранителна дейност по чл. 5, ал. 1, т. 2 и т. 4 от Закона за частната охранителна дейност или еквивалент.

4. Участниците следва да разполагат с денонощен оперативен диспечерски център.

5. Участниците следва да разполагат с необходимия персонал за изпълнение на обществената поръчка, съобразно изискванията на чл. 27, ал1 и ал. 2 от Закона за частната охранителна дейност.

6. Участниците следва да разполагат с необходимото техническо оборудване за осъществяване на дейностите по изпълнение на предмета на обществената поръчка съобразно изискванията на Закона за частна охранителна дейност.

НАИМЕНОВАНИЕ И АДРЕС НА ВЪЗЛОЖИТЕЛЯ: „Център за психично здраве Пловдив” ЕООД, град Пловдив, бул. „Пещерско шосе” № 68.
ЛИЦЕ ЗА КОНТАКТ ВЪВ ВРЪЗКА С ПОРЪЧКАТА: Д-р Мариана Господинова – Управител, тел. 032/643284; 032/643241 
